युवाओं को अंधविश्वास और झूठ से दूर रख सकते हैं टीचर्स
बीआरएसनगर स्थित डीएवी पब्लिक स्कूल में दो दिवसीय नैतिक शिक्षा ट्रेनिंग वर्कशॉप करवाई गई। इसकी शुरुआत वैदिक यज्ञ से हुई। प्रिंसिपल जेके सिद्धू ने सभी का स्वागत किया। वर्कशॉप में टीचर्स ने बढ़चढ़ कर हिस्सा लिया।
वर्कशॉप के पहले दिन राजेंद्र विद्यालंकार ने 300 के तकरीबन टीचर्स को स्टूडेंट्स के मन को समझने की बात कही। उन्होंने कहा कि डीएवी इंस्टीट्यूशन देश भर में फैले हुए हैं। टीचर्स युवाओं को आस्तिकता, राष्ट्रीयता, सेवा और समर्पण की भावनाएं दे सकते हैं। समाज में अंधविश्वास और झूठ फैला हुआ है। इसे हटाने को पेरेंट्स को ही आगे आना होगा। पहले दिन सतपाल आर्य, एसके शर्मा ने कहा कि टीचर्स को ही बच्चों में नैतिकता का प्रचार प्रसार करना चाहिए। युवा पीढ़ी गलत रास्ते पर चले इसके लिए टीचर्स को ही आगे बढ़ना चाहिए। उन्हें पॉजीटिव लाइफ के टिप्स भी देनी चाहिए। कार्यक्रम के अंत में डीएवी पब्लिक स्कूल पक्खोवाल रोड के प्रिंसिपल डॉ. मोहन लाल शर्मा ने सभी मेहमानों का कार्यक्रम में शिरकत करने पर धन्यवाद किया। उन्होंने राजेंद्र विद्यालंकार का टीचर्स को ट्रेनिंग देने पर धन्यवाद किया। कार्यक्रम का समापन शांति पाठ के साथ किया गया।
डीएवी पब्लिक स्कूल में शांति पाठ करते राजेंद्र विद्यालंकार और अन्य। फोटो: भास्कर
hin_Deva hin_Deva hin_Deva awa_Deva